海馬體喺個腦入面好深嘅區域，所以如果要量度佢嘅活動，就實要開刀將啲量度用嘅電極植入去個腦裏面嘅地方，呢種做法喺研究嚙齒目嗰陣行得通，但係喺人類研究嗰度用就會引起道德上嘅爭議，但係非入侵性嘅做法（喺個人嘅頭皮嗰度黐電極）通常都淨係量度得到大腦皮層（人腦最外面嗰浸）嘅腦電活動，量度唔到海馬體呢啲噉入嘅腦區嘅活動。